Argument bejn żewġ irġiel f'Pembroke ħalla żagħżugħ midrub wara li qala' daqqiet ta' sikkina. L-argument ġara fis-6.30am fi Triq Sir Adrian Dingli, kantuniera ma' Triq Graziella. Meta l-Pulizija tad-Distrett marru fuq il-post, huma sejħu għall-għajnuna ta' tim mediku u l-vittma ttieħed l-Isptar Mater Dei b'ambulanza. Il-vittma huwa żagħżugħ mis-Senegal ta' 24 sena. Hu kien involut f'argument ma' raġel ieħor u sofra daqqiet ta' sikkina. Fl-isptar irriżulta li għandu ġrieħi gravi. Il-Pulizija għaddejja bl-investigazzjonijiet u bit-tfittxijiet għall-aggressur. .td_uid_3_6027c1fd570a4_rand.td-a-rec-img{text-align:left}.td_uid_3_6027c1fd570a4_rand.td-a-rec-img img{margin:0 auto 0 0}